KLASA: 007-02/23-01/1

URBROJ: 251-176-23-10

Zagreb, 31.5.2023.

**Izvadak iz zapisnika**

 **23. sjednice Školskog odbora održane 31. svibnja 2023.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Drago Župarić Iljić, Zvonimir Bulić

**Odsutni članovi Školskog odbora**: Ivana Kujundžić, Marija Luković, Davor Radić

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 4 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 22. sjednice održane 9. svibnja 2023.
2. Otvaranje pristiglih ponuda na natječaj za imenovanje ravnatelja/ice Škole, pregledavanje natječajne dokumentacije, utvrđivanje kandidata koji ispunjavaju nužne uvjete natječaja i vrednovanje dodatnih kompetencija za ravnatelja
3. Utvrđivanje liste dva najbolje rangirana kandidata i dostavljanje Učiteljskom vijeću, Vijeću roditelja, Radničkom vijeću/radnicima i Školskom odboru
4. Pitanja i prijedlozi

Predloženi *dnevni red* prihvaćen je jednoglasno (4 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 22. sjednice održane 9. svibnja 2023.**

Predsjednica Školskog odbora navodi da je zapisnik stigao putem e-maila zajedno s pozivom i pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2.**  **Otvaranje pristiglih ponuda na natječaj za imenovanje ravnatelja/ice Škole, pregledavanje natječajne dokumentacije, utvrđivanje kandidata koji ispunjavaju nužne uvjete natječaja i vrednovanje dodatnih kompetencija za ravnatelja**

Predsjednica Školskog odbora daje uvodno obrazloženje po točki dnevnog reda.

Predsjednica utvrđuje da je zaprimljena i urudžbirana jedna (1) prijava kandidata na natječaj za imenovanje ravnatelja Osnovne škole Odra. Tajnica utvrđuje da je prijava podnesena u roku određenom u natječaju. Predsjednica Školskog odbora otvara pristiglu prijavu i razmatra zajedno s članovima ispunjava li kandidat propisane nužne uvjete te je li podnio potrebnu dokumentaciju kojom to dokazuje.

Predsjednica daje članovima na uvid natječajnu dokumentaciju i poziva na raspravu.

Primjedbi nema.

**Zaključak: Kandidat Vatroslav Gabrić ispunjava nužne uvjete natječaja i predao je svu potrebnu dokumentaciju.**

Nakon toga se provjerava dokumentacija vezana uz dodatne kompetencije te se bilježi koju dokumentaciju je dostavio i koliko bodova ostvaruje sukladno Statutu.

Predsjednica daje članovima na uvid dokumentaciju i poziva na raspravu.

Predsjednica Školskog odbora poziva prisutne da se dizanjem ruke izjasne za ili protiv predloženih ostvarenih bodova na temelju dodatnih kompetencija.

Članovi Školskog odbora jednoglasno donose zaključak:

**Kandidat Vatroslav Gabrić ostvario je maksimalna 3 boda na temelju dodatnih kompetencija.**

**Ad. 3. Utvrđivanje liste dva najbolje rangirana kandidata i dostavljanje Učiteljskom vijeću, Vijeću roditelja, Radničkom vijeću/radnicima i Školskom odboru**

Predsjednica Školskog odbora predlaže izradu liste dva najbolje rangirana kandidata u natječajnom postupku imenovanja ravnatelja koja će biti dostavljena Učiteljskom vijeću, Vijeću roditelja, radnicima i Školskom odboru u daljnjem tijeku natječajnog postupka.

Predsjednica Školskog odbora navodi kako je samo jedna prijava pristigla te će zbog toga rang lista imati samo jednog kandidata.

Predsjednica poziva na raspravu.

Primjedbi nema.

Članovi Školskog odbora jednoglasno donose zaključak:

**Lista kandidata je jednoglasno usvojena. Lista kandidata je prilog ovom Zapisniku.**

**Ad. 4. Pitanja i prijedlozi**

Predsjednica Školskog odbora daje riječ ravnatelju. Ravnatelj izvješćuje da je poslao 3 maila vezano za dvoranu i nije dobio odgovor. Ravnatelj navodi kako je u tijeku preseljenje Gradskog ureda za obrazovanje, sport i mlade pa je to mogući razlog zbog kojeg kasne odgovori

 Ravnatelj navodi da su osmi razredi bili na maturalcu. To je iznimno zahtjevna generacija. Bilo je manjih neposluha, no maturalac je prošao dobro.

Gospodin Bulić navodi kako je potrebno ranije poslati materijale za Kurikulum i Godišnji plan i program. Moli da se izleti ne stavljaju svi u mjesecu svibnju zbog financijskog opterećenja roditelja koji imaju više djece.

Ravnatelj navodi kako je najmanje izleta bilo u mjesecu svibnju dok je veći dio izleta bio u mjesecu listopadu, nekoliko njih u studenom, a ostali su bili raspoređeni na veljaču, ožujak i travanj.

Ravnatelj navodi kako su zadnjih godina materijali poslani prekasno te da ćemo ove godine poslati radne verzije ranije.

Predsjednica zaključuje sjednicu u 20,00 sati.

Zapisnik završava na trećoj (3) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |